stanford-oval/wikipedia huggingface dataset:
פרידריך הראשון, דוכס אנהלט
ביוגרפיה

פרידריך נולד ב-29 באפריל 1831 בדסאו, ללאופולד הרביעי, דוכס אנהלט-דסאו ופרדריקה וילהלמינה, נסיכת פרוסיה, בתם של לודוויג קרל, נסיך פרוסיה ופרדריקה, דוכסית מקלנבורג-שטרליץ. בשנת 1851 התגייס פרידריך לצבא הפרוסי, והצטרף לרגימנט המשמר ה-1. במהלך מלחמת שלזוויג השנייה לחם פרידריך תחת פיקודו של גיסו פרידריך קרל, נסיך פרוסיה, ובמלחמת צרפת–פרוסיה השתתף פרידריך בדרגת גנרל מיור, ולחם בקרבות טול וסדאן. לאחר מכן השתתף פרידריך בטקס ההכרזה על הקמת הקיסרות הגרמנית בארמון ורסאי, כשליח מטעם אביו.
בשנת 1871 מת אביו לאופולד הרביעי, דוכס אנהלט, ופרידריך עלה לשלטון במקומו. בשנת 1876 מינה אותו וילהלם הראשון, קיסר גרמניה למפקד הכבוד של רגימנט הרגלים ה-93 (אנהלט), ובשנת 1879 הועלה פרידריך לדרגת גנרל חיל הרגלים. בנוסף עוטר פרידריך בעיטור אביר מסדר העיט השחור ובעיטור מסדר העיט האדום עם חרבות, וכן עוטר בעיטור הצלב הגדול של עיטור מסדר לאופולד. ב-24 בינואר 1904 מת פרידריך בעיר באלנשטדט, ובנו פרידריך השני, דוכס אנהלט עלה לשלטון במקומו.
משפחתו

ב-22 באפריל 1854 התחתן פרידריך עם אנטוינטה, נסיכת סקסוניה-אלטנבורג, בתם של אדוארד, נסיך סקסוניה-אלטנבורג ואמליה, נסיכת הוהנצולרן-זיגמרינגן, ונולדו לו ממנה 6 ילדים:
לאופולד, נסיך הכתר של אנהלט (1855–1886)
פרידריך השני, דוכס אנהלט (1856–1918)
אליזבת, נסיכת אנהלט (1857–1933), התחתנה עם אדולף פרידריך החמישי, הדוכס הגדול של מקלנבורג-שטרליץ
אדוארד, דוכס אנהלט (1861–1918)
אריברט, נסיך אנהלט (1866–1933)
אלכסנדרה, נסיכת אנהלט (1868–1958), התחתנה עם זיצו, נסיך שוורצבורג
פרידריך הראשון, רוזן העיר נירנברג

פרידריך הראשון, רוזן העיר נירנברג (בגרמנית: Friedrich I. von Nürnberg-Zollern; ‏ 1139–1204), היה רוזן העיר נירנברג הראשון מבית הוהנצולרן בין השנים 1191–1204, ורוזן צולרן משנת 1145 עד מותו.
ביוגרפיה

פרידריך נולד בשנת 1139 לפרידריך השני, רוזן צולרן, ולאחר מותו בשנת 1145 עלה לשלטון ברוזנות צולרן. החל משנת 1171 תמך פרידריך בבית הוהנשטאופן, כלומר בפרידריך הראשון, קיסר האימפריה הרומית הקדושה ובניו, פרידריך החמישי, דוכס שוואביה והיינריך השישי, קיסר האימפריה הרומית הקדושה, נגד פיליפ משוואביה, מלך גרמניה, ואף השתתף במאבק נגד היינריך הארי, דוכס סקסוניה ובוואריה בשנת 1180. משמעותי במיוחד היו נישואיו של פרידריך, שהחזיק בנחלת בדוכסות שוואביה, עם סופיה מראבס סביב 1184, הבת היחידה של קונראד השני מראבס, ויורשת רוזנות העיר נירנברג.
לאחר מות חמיו בשנת 1191, ירש פרידריך את רוזנות העיר נירנברג, וייסד את הקו הפרנקוני של בית הוהנצולרן. דרך אשתו, שהייתה היורשת של רוזנויות ראבס ואבנברג, פרידריך הוסיף לנחלותיו שטחים באוסטריה ובפרנקוניה. בשנת 1204 מת פרידריך, ובנו פרידריך השני, רוזן העיר נירנברג ירש את נחלותיו בפרנקוניה, בעוד בנו קונרד השלישי, רוזן צולרן ירש את נחלותיו בשוואביה.
משפחתו

פרידריך התחתן עם סופיה מראבס, בתם של קונראד השני מראבס והידלגארד מאבנברג, ממנה נולדו לו 3 ילדים:
קונראד הראשון, רוזן העיר נירנברג (1186–1261) - מייסד הקו הפרנקוני, ממנו יצאו מאוחר יותר נסיכי הבוחר מברנדנבורג ומלכי פרוסיה.
פרידריך הרביעי, רוזן צולרן (1188–1255) - מייסד הקו השוואבי.
אליזבת פון צולרן (מתה ב-1255), התחתנה עם גרהרד השלישי, רוזן לוכטנברג.
הערות שוליים

↑  Hirsch, Theodor (1878). "Friedrich". Allgemeine Deutsche Biographie 7 (1878), S. 569 (online version). נבדק ב-30 בינואר 2013. {{cite web}}:  (עזרה)
↑  "Friedrich III. Graf von Zollern". נבדק ב-30 בינואר 2013. {{cite web}}:  (עזרה)
↑  Heraldry of the Royal Families of Europe, JiříLouda & Michael Maclagan, 1981, pp. 178-179.
| 0 | 1 | 2 |
| --- | --- | --- |
פרידריך הראשון, רוזן העיר נירנברג   בית הוהנצולרן   נולד:1139 מת:1204
| פרידריך השני | רוזנות צולרן   1145–1204 | פרידריך הרביעי (השני) |
| קונראד השני | רוזנות העיר נירנברג   1191–1204 | פרידריך הרביעי (השני) |
| --- | --- |
בקרת זהויות :  GND: 133574555  VIAF: 3666444   WorldCat (עם VIAF): 3666444
פרידריך הראשון, דוכס בראונשווייג-לינבורג

פרידריך הראשון, דוכס בראונשווייג-לינבורג (בגרמנית: Friedrich I, Herzog zu Braunschweig und Lüneburg;‏ 1357 – 5 ביוני 1400), היה דוכס בראונשווייג-וולפנביטל בין השנים 1373–1400, ואשר היה מועמד למלך גרמניה.
ביוגרפיה

ברנהרד נולד בשנת 1357, למגנוס השני, דוכס בראונשווייג-לינבורג ולקתרינה מאנהלט-ברנבורג, בתם של ברנהרד השלישי, נסיך אנהלט-ברנבורג ואגנס מסקסוניה.
בשנת 1373 מת אביו מגנוס השני, דוכס בראונשווייג-לינבורג, ופרידריך ירש את נסיכות בראונשווייג-וולפנביטל. אולם מכיוון שהיה קטין, שלט אוטו הראשון, דוכס בראונשווייג-גטינגן כעוצר עד לשנת 1381. בעקבות מות אביו פרצה מלחמת הירושה של לינבורג, וכתוצאה ממנה השתלטו ונצל הראשון, דוכס סקסוניה-ויטנברג ואחיו אלברכט מסקסוניה-ויטנברג, דוכס לינבורג על שטחי נסיכות לינבורג. בשנת 1374 נחתם הסכם בין הצדדים, שפרידריך ואחיו יירשו את הנחלות לאחר מותם של ונצל ואלברכט, אולם אחיו היינריך סירב לקבל את ההסכם. בשנת 1386 התחתנו פרידריך ואחיו ברנהרד עם בנותיו של ונצל, ולאחר מותו של ונצל כתוצאה מהרעלה, ירשו שלושת האחים את הנחלות.
במאי 1400 השתתף פרידריך בוועידה של נסיכי האימפריה הרומית הקדושה בפרנקפורט נגד ונצל, מלך גרמניה, ויש היסטוריונים שטוענים שאף הוכתר במהלכה כאנטי-מלך. בדרכו לביתו נרצח פרידריך ב-5 ביוני על ידי היינריך השביעי, רוזן ולדק ואנשיו פרידריך פון הרטינגהאוזן וקונרד פון פלקנברג, ואחיו ירשו את נחלותיו.
משפחתו

בשנת 1386 התחתן פרידריך עם אנה מסקסוניה-ויטנברג, בתם של ונצל הראשון, דוכס סקסוניה-ויטנברג וססיליה מקרארה, ממנה נולדו לו שתי בנות:
קתרינה מבראונשווייג-לינבורג (לא ידוע–1439), התחתנה עם היינריך העשרים וארבעה, רוזן שוורצבורג-זונדרסהאוזן
אנה מבראונשווייג-לינבורג (לא ידוע–1432), התחתנה עם פרידריך הרביעי, דוכס אוסטריה
פרידריך היינריך יעקבי

| --- | --- |

 לידה:  25 בינואר 1743 דיסלדורף, נסיכות הבוחר מפפאלץ, האימפריה הרומית הקדושה
 פטירה:  10 במרץ 1819 (בגיל 76) מינכן, ממלכת בוואריה, גרמניה
 מקום קבורה:  בית הקברות הדרומי העתיק במינכן 
 מוסדות:  אוניברסיטת מינכן
 זרם:  האידיאליזם הגרמני
 תחומי עניין:  פילוסופיה של הנפש, פילוסופיה של הדת
 עיסוק:  פילוסוף, מרצה באוניברסיטה, מחבר רומנים, תאולוג, סופר 
 הושפע מ:  עמנואל קאנט
 השפיע על:  שלמה לוי שטיינהיים
 מדינה:  גרמניה
 בן או בת זוג:  Helene Elisabeth Jacobi 
 צאצאים:  Johann Friedrich Jacobi, Carl Wigand Maximilian Jacobi, Clara von Clermont 
 חתימה:   
 
פרידריך היינריך יעקבי (בגרמנית: Friedrich Heinrich Jacobi ;‏ 25 בינואר 1743 – 10 במרץ 1819) היה פילוסוף גרמני. יעקבי נחשב לאחד מאבות הרומנטיקה הגרמנית, ולהוגה בולט באידיאליזם הגרמני. יעקבי היה דמות מפתח בפרוץ "מחלוקת הפנתאיזם" ו"מחלוקת האתאיזם".
ביוגרפיה

יעקובי נולד בדיסלדורף בשנת 1743. בתחילת דרכו היה סוחר ואחר כך פקיד. הוא החליט ללמוד והלך לז'נבה, שם היה תלמידו של הפיזיקאי ז'ורז' לואי לה סאג. הוא כיהן כנשיא האקדמיה במינכן.
הוא נפטר במינכן ב-10 במרץ 1819.
הגותו

יעקבי התנגד בתוקף לגישה של מנדלסון בקשר ליחס בין הדת לתבונה האנושית.
יעקבי, שהושפע מהתנועה הרומנטית, סבר כי אין ליישב בין האמונה לתבונה. הוא ראה סתירה בין הדת לנאורות לפי שפינוזה, ולא ניסה לחפש יישובים ותירוצים כדי לגשר בין הדברים.
לעומתו, משה מנדלסון סבר שיש הרמוניה בין האמונה לתבונה. הוא האמין בדרך שונה משפינוזה - לא נאורות חילונית אלא נאורות המושפעת כל העת מהדת ואורח החיים הדתי.
ביבליוגרפיה

Early essays in Der Teutsche Merkur. Available online.
Edward Allwill’s Briefsammlung (1781).
Etwas das Lessing gesagt hat (1782). Werke, vol. 2, pp. 325-388.
Über die Lehre des Spinoza in Briefen an den Herrn Moses Mendelssohn (1785). 2nd edition, 1789. NYPL.
Friedrich Heinrich Jacobi wider Mendelssohns Beschuldigungen betreffend die Briefe über die Lehre des Spinoza (1786). Oxford.
David Hume über den Glauben, oder Idealismus und Realismus (1787). University of Lausanne.
Woldemar (1794). 2 volumes. Oxford. 2nd edition, 1796. NYPL.
Jacobi an Fichte (1799). University of Michigan. Text 1799/1816, Italian Translation, 3 Appendices with Jacobi's and Fichte's complementary Texts, Commentary by A. Acerbi): La Scuola di Pitagora, Naples 2017, ISBN 978-88-6542-553-4.
Ueber das Unternehmen des Kriticismus (1801). Werke, vol. 3, pp. 59-195.
Ueber Gelehrte Gesellschaften, ihren Geist und Zweck (1807). Harvard.
Von den göttlichen Dingen und ihrer Offenbarung (1811). University of California.
Friedrich Heinrich Jacobi's Werke (1812–1825).
Volume 1, 1812. Harvard; NYPL; University of Michigan; University of Michigan (Morris).
Volume 2, 1815. Harvard; NYPL; University of Michigan; University of Michigan (Morris).
Volume 3, 1816. Harvard; NYPL; University of Michigan; University of Michigan (Morris).
Volume 4 , 1819. Harvard. Parts 1 & 2 : Oxford; University of Michigan (Morris).
Part 1. NYPL; University of Michigan.
Part 2. NYPL; University of Michigan.
Part 3. NYPL; University of Michigan (Morris).
Volume 5, 1820. Harvard; NYPL; University of Michigan; University of Michigan (Morris).
Volume 6, 1825. NYPL; University of Michigan (Morris).
Friedrich Heinrich Jacobi's auserlesener Briefwechsel (1825–27). 2 volumes.
Volume 1, 1825. Harvard; University of Michigan.
Volume 2, 1827. Harvard; University of Michigan.
הערות שוליים

↑  https://www.iep.utm.edu/jacobi/
| --- | --- |
בקרת זהויות :  NLI: 987007263357405171  PLWABN: 9810596147005606  BNE: XX875334  BnF: cb11908390d (data)  CANTIC: a10202936  CiNii: DA01894924  GND: 118556312  ICCU: BVEV001586  ISNI: 0000 0001 0905 2067  LCCN: n81084575  LNB: 000229126  MusicBrainz: 46bec55b-92d5-4e28-80e5-344289810e7c  NDL: 00620873  NKC: jn19990003938  NLG: 121780  NLK: KAC201410436  NTA: 068384890  SELIBR: 191351  SUDOC: 027475484  Trove: 1070277  VcBA: 495/13036  VIAF: 59084105   WorldCat (עם VIAF): 59084105
צ'ארלי קונדו

| --- | --- |

 לידה:  8 בינואר 1973 (בן 51) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1986 
 מקום לימודים:  תיכון הולנד פארק 
 מספר צאצאים:  2 
 פרופיל ב-IMDb
 
צ'ארלי קונדו (באנגלית: Charlie Condou; נולד ב-8 בינואר 1973) הוא שחקן אנגלי, הידוע בעיקר מהופעתו בתפקיד מרקוס דנט באופרת הסבון הבריטית "קורוניישן סטריט".
ביוגרפיה

קונדו נולד בהמרסמית' שבלונדון ב-1973. קריירת המשחק שלו החלה ב-1985 כשהיה בן 12 בסרט הטלוויזיה האמריקאי "שם הצופן: רבקה", ובסרט הקולנוע "Exploits at West Poley". קריירת הטלוויזיה שלו נמשכה בנעוריו והוא שיחק בסדרות כגון "רובין משרווד", ו-"A Sense of Guilt". ב-1987 כיכב בתפקיד טום בסרט הטלוויזיה "Every Breath You Take" לצדה של קוני בות', הילד שחולה בסוכרת. בשנות העשרים לחייו שיחק במגוון תפקידים בסדרות כגון "מרטין צ'זלוויט", "Pie in the Sky", הסדרה המשטרתית "The Bill", סדרת הדרמה "Peak Practice", ובסדרת האימה "Urban Gothic". ב-1995 שיחק ללא קרדיט בסרט המדע בדיוני "השופט דרד". ב-2005 גילם את Jonatton Yeah? בסיטקום "נייתן בארלי" של ערוץ 4. לפני כן הופיע בתפקידי אורח בסדרות טלוויזיה בריטיות בהן "עולמו של ה. ג'. ולס" ו"רציחות במידסומר". ב-2001 השתתף בסרט המתח "שארלוט גריי" בכיכובה של קייט בלאנשט.
ב-2006 גילם קונדו את דמותו של פייר-אוגוסט רנואר בסדרת הדרמה של ה-BBC "האימפרסיוניסטים". עוד הופיע בתפקיד נינו בסדרה "תן לי, תן לי" עם קתי ברק, ובתפקיד ג'יילס בסרט "Dead Babies" לצדם של פול בטאני, אוליביה ויליאמס וקריס מרשל. ב-2007 שיחק בתפקיד קמע כאחד האלפים בסרט הפנטזיה "פרד קלאוס" יחד עם וינס ווהן וקווין ספייסי. בקיץ 2007 הצטרף לצוות שחקני אופרת הסבון "קורוניישן סטריט". ב-2008 הופיע קונדו בסרט "Good" בכיכובם של ויגו מורטנסן וג'ייסון אייזקס. באותה שנה עזב את הסדרה "קורוניישן סטריט", ורמז על צילומי סרט בחו"ל.
במרץ 2011 חזר קונדו להופיע באופרת הסבון "קורוניישן סטריט" אחרי היעדרות של שלוש שנים. הובטח לו שמרקוס יהיה דמות ראשית בתוכנית.
ב-2013 פורסם שקונדו יעזוב את "קורוניישן סטריט" באמצע 2014. בספטמבר 2014 החל להופיע במחזה "Next Fall" בווסט אנד בתפקיד אדם. אחרי שסיים את צילומי הסדרה "בלתי נשכח" של ITV, כיכב בסיור הופעות של "מופע האימים של רוקי". בינואר 2017 החל להשתתף בחזרות למחזה "ציד המכשפות" מאת ארתור מילר.
ב-2016 כתב קונדו את ההקדמה לספרו של אריק רוזווד " Journey to Same-Sex Parenthood: Firsthand Advice, Tips and Stories from Lesbian and Gay Couples".
ביוגרפיה > חיים אישיים

קונדו חי באיזלינגטון יחד עם בן זוגו הקנדי קמרון לוקס, ושני ילדיו ג'ורג'יה והאל, שמחלקים את זמנים בינו לבין אמם השחקנית קתרין קנטר. עד יולי 2012 כתב טור בעיתון הגרדיאן בנושא הורות להט"בית. בנו האל נולד בינואר 2012, והוא הוזכר פעמים רבות בטור "The Three of Us" שכתב קודנו בגארדיאן.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1985 | שם הצופן: רבקה | The Key to Rebecca | בילי ונדאם | סרט טלוויזיה |
| 1985 |  | Exploits at West Poley | לאונרד | סרט טלוויזיה |
| 1986 | רובין הוד | Robin Hood | מרטין | בפרק "Adam Bell" |
| 1987 |  | Every Breath You Take | טום | סרט טלוויזיה |
| 1988 | סיפורי עמים | The Storyteller | אח מס' 2 | בפרק "שלושת העורבים" |
| 1988 |  | To Kill a Priest | מירק |  |
| 1990 |  | A Sense of Guilt | פיטר מארי | סדרת טלוויזיה |
| 1992 | אלדורדו | Eldorado | קלייב מיטשל | סדרת טלוויזיה |
| 1993 |  | Frank Stubbs | ג'ייסון סטאבס | בפרק "Wheels" |
| 1994 | מרטין צ'זלוויט | Martin Chuzzlewit | משרת | מיני-סדרה |
| 1994 |  | Là-bas (Down There) | ג'קי | סרט קצר |
| 1995 |  | Pie in the Sky | קארל אלבס | בפרק "The Mystery of Pikey" |
| 1994, 1995 |  | The Bill | סטיב דאונינג / מייקל קניון | סדרת טלוויזיה (2 פרקים) |
| 1997 |  | Night Time | צ'ארלי | סרט קצר |
| 1999 | תן לי, תן לי | Gimme Gimme Gimme | נינו | בפרק "Saturday Night Diva" |
| 1999 |  | Honky Sausages | או. ג'י | סדרת טלוויזיה (פרק אחד) |
| 2000 |  | Urban Gothic | לני | בפרק "The Boy's Club" |
| 1997, 2001 | המופע של ארמסטרונג ומילר | The Armstrong and Miller Show | תפקידים שונים | סדרת טלוויזיה |
| 2001 | עולמו של ה. ג'. ולס | The Infinite Worlds of H.G. Wells | סאם | מיני-סדרה |
| 2001 | שארלוט גריי | Charlotte Gray | אוגוסט |  |
| 2003 |  | Trust | מקס | סדרת טלוויזיה (פרק אחד) |
| 2004 |  | Euston Road | X | סרט קצר |
| 2005 | רציחות במידסומר | Midsomer Murders | ג'ייק פולי | בפרק "Bantling Boy" |
| 2005 |  | The Girl in the Red Dress | רורי | סרט קצר |
| 2005 |  | Nathan Barley | ג'ונתן | סדרת טלוויזיה |
| 2005 |  | Secret Smile | לורנס | סדרת טלוויזיה (פרק אחד) |
| 2005 |  | Compartment | סטיב | סרט קצר |
| 2006 | האימפרסיוניסטים | The Impressionists | פייר-אוגוסט רנואר | מיני-סדרה |
| 2006 |  | Flirting with Flamenco | וורן |  |
| 2007 | הולבי סיטי | Holby City | טוני באטלר | בפרק "Trial and Retribution" |
| 2007 | פרד קלאוס | Fred Claus | אלף |  |
| 2008 |  | Good | בקמייר |  |
| 2009 | חדר מיון | Casualty | גאל / קאל מקגרגור / דייוויד ויליאמסון | סדרת טלוויזיה (3 פרקים) |
| 2007–2014 | קורוניישן סטריט | Coronation Street | מרקוס דנט | סדרת טלוויזיה |
| 2015 |  | You, Me and the Apocalypse | האב אלפונס | מיני-סדרה |
| 2017 | בלתי נשכח | Unforgotten | סיימון אוסבורן | סדרת טלוויזיה (עונה שנייה) |
הערות שוליים

↑  Guardian Review - Dead Babies
↑  Cast Fred Claus
↑  The Mirror
↑  Flint, Hanna (27 בנובמבר 2013). "Actor Charlie Condou, 40, to leave ITV soap Coronation Street for the second time". Daily Mail. London. {{cite news}}:  (עזרה)
↑  "Journey to Same-Sex Parenthood". New Horitzon Press. נבדק ב-6 במאי 2018. {{cite web}}:  (עזרה)
↑  Condou interview with the Mirror
↑  Condou, Charlie (1 באוקטובר 2011). "Charlie Condou: My real 'gay celebrity dad' life". The Guardian. London. {{cite news}}:  (עזרה)
↑  Daily Mail - Gay Coronation Street actor Charlie Condou becomes a father again with female friend
| --- | --- |
בקרת זהויות :  GND: 1061744884  ISNI: 0000 0000 9163 7795  LCCN: no2010123659  NKC: xx0154349  VIAF: 134114665   WorldCat (עם VIAF): 134114665
פרידריך הראשון, דוכס סקסוניה-גותה-אלטנבורג

פרידריך הראשון, דוכס סקסוניה-גותה-אלטנבורג (בגרמנית: Friedrich I Herzog von Sachsen-Gotha-Altenburg;‏ 15 ביולי 1646 – 2 באוגוסט 1691) היה דוכס סקסוניה-גותה-אלטנבורג בין השנים 1675–1691.
ביוגרפיה

פרידריך נולד ב-15 ביולי 1646 בגותה שהשתייכה לדוכסות סקסוניה-גותה, לארנסט הראשון, דוכס סקסוניה-גותה, ולאליזבת סופיה, נסיכת סקסוניה-אלטנבורג, בתו של יוהאן פיליפ, דוכס סקסוניה-אלטנבורג.
לאחר מותו של ארנסט הראשון, דוכס סקסוניה-גותה בשנת 1675 שלטו פרידריך ואחיו במשותף, ובשנת 1680 פוצלה הדוכסות בין שבעת האחים; פרידריך הראשון, דוכס סקסוניה-גותה-אלטנבורג, אלברכט החמישי, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט השלישי, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד.
פרידריך המשיך את דרכו של אביו, וטיפח מאוד את הדוכסות. בשנת 1680 העביר את ארמונו לעיר פרידריכסוורט שהקים על שמו, ובשנת 1683 בנה את ארמון התיאטרון של גותה. פרידריך העביר בשנת 1685 את חוק זכות הבכורה, שנועד למנוע מריבות בין יורשיו על הנחלות, ובשנת 1688 קיבל לכך אישור מלאופולד הראשון, קיסר האימפריה הרומית הקדושה. פרידריך השתתף במלחמה האוסטרית-טורקית, ולאחר מכן לחם במלחמת תשע השנים.
ב-2 באוגוסט 1691 מת פרידריך בפרידריכסוורט, ובנו פרידריך השני, דוכס סקסוניה-גותה-אלטנבורג עלה לשלטון במקומו.
משפחתו

ב-14 בנובמבר 1669 התחתן פרידריך עם מגדלנה זיבילה מסקסוניה-וייסנפלס, בתם של אוגוסט, דוכס סקסוניה-וייסנפלס ומריה אנה ממקלנבורג-שוורין. ממנה היו לו 8 ילדים:
אנה סופיה מסקסוניה-גותה-אלטנבורג (1670–1728), התחתנה עם לודוויג פרידריך הראשון, נסיך שוורצבורג-רודולשטדט.
מגדלנה זיבילה מסקסוניה-גותה-אלטנבורג (1671–1673).
דורותיאה מריה מסקסוניה-גותה-אלטנבורג (1674–1713), התחתנה עם ארנסט לודוויג הראשון, דוכס סקסוניה-מיינינגן.
פרדריקה מסקסוניה-גותה-אלטנבורג (1675–1709), התחתנה עם יוהאן אוגוסט, נסיך אנהלט-צרבסט.
פרידריך השני, דוכס סקסוניה-גותה-אלטנבורג (1676–1732).
יוהאן וילהלם מסקסוניה-גותה-אלטנבורג (1677–1707).
אליזבת מסקסוניה-גותה-אלטנבורג (1679–1680).
יוהנה מסקסוניה-גותה-אלטנבורג (1680–1704), התחתנה עם אדולף פרידריך השני, דוכס מקלנבורג-שטרליץ.
ב-14 באוגוסט 1681 התחתן פרידריך עם כריסטינה מבאדן-דורלאך, בתם של פרידריך השישי, מרקיז באדן-דורלאך וכריסטינה מגדלנה מפפאלץ-צווייבריקן, אך לא היו לו ילדים ממנה.
צ'אנגדה

| --- | --- |

חומת השירה של צ'אנגדה
 מדינה:  הרפובליקה העממית של סין הרפובליקה העממית של סין
 מחוז:  חונאן
 שטח:  18,172 קמ"ר
 גובה:  35 מטרים
 אוכלוסייה:  ‏
  ‑ בנציבות העירונית:  5,279,102 (2020)
  ‑ במטרופולין:  1,469,055 (2020)
  ‑ צפיפות:  290.5 נפש לקמ"ר (2020)
 קואורדינטות:  29°02′23″N 111°41′02″E﻿ / ﻿29.03966°N 111.6839°E﻿ / 29.03966; 111.6839 
 אזור זמן:  UTC+8
 https://www.changde.gov.cn/
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןצ'אנגדה(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןצ'אנגדה    מיקומה של צ'אנגדה במחוז חונאן tabBackground:;tabBorder:#aaa;defaultTab:0;
צָ'אנְגְדֶה (בסינית: 常德; בפין-יין: Chángdé) היא נציבות עירונית בצפון מחוז חונאן שבדרום הרפובליקה העממית של סין. צ'אנגדה משתרעת על פני 18,172 קמ"ר על הגדה המערבית של אגם דונגטינג בשפך הנהר יואן (אנ') אליו כ-157 ק"מ צפון-מערבית לבירת המחוז צ'אנגשה. ע"פ מפקד האוכלוסין משנת 2020 אוכלוסיית הנציבות העירונית מנתה 5,279,102 תושבים, מתוכם 1,469,055 בשטח האורבני.
האזור מיושב על ידי בני אדם מזה אלפי שנים. באותה תקופה העיר שינתה שמות מספר פעמים, אך היא ידועה בשם צ'אנגדה מאז המאה ה-12. העיר ידועה היטב ב"קרב צ'אנגדה" במהלך מלחמת סין-יפן השנייה (1937–45) ובפשעי המלחמה שביצע הצבא היפני הקיסרי.
בעשורים האחרונים חלה תנופת בנייה מאסיבית בעיר. רבי קומות וגורדי שחקים חדשים קמו, דרכים נבנו מחדש וכן בתי ספר, פארקים ומוזיאונים חדשים. תושבים מקומיים ותיירים מבקרים לעיתים קרובות ב"חומת השירה של צ'אנגדה", המכוסה במגוון שירים בעיקר מסין העתיקה. הקיר משתרע על פני 3 קילומטרים (1.9 מיל) לאורך נהר יואן במרכז העיר ומתפקד כחומת שיטפון. הוא רשום בספר השיאים של גינס כחומה הארוכה ביותר עם אומנויות חקוקות בעולם.
חלוקה מנהלית

| שם | בסינית | מושב אדמיניסטרטיבי | אוכלוסייה (מפקד 2020) | שטח | צפיפות | אוכלוסייה (מפקד 2010) | אוכלוסייה (מפקד 2000) |
| --- | --- | --- | --- | --- | --- | --- | --- |

רבעים
| רובע וולינג | 武陵区 | נאנפינג  (南坪街道) | 730,970 | 403.9 | 1,810 | 643,694 | 533,725 |
| רובע דינגצ'נג | 鼎城区 | הונגיון (红云街道) | 738,085 | 2,344 | 314.9 | 813,725 | 813,014 |
נפות עירוניות
| ג'ינשי | 津市市 | נפת רחוב שיאניאנג  (襄阳街街道) | 212,739 | 556.9 | 382 | 250,898 | 243,242 |
נפות
| נפת שה-מן | 石门县 | העיירה צ'וג'יאנג  ({楚江镇) | 559,457 | 3,970 | 140.9 | 599,287 | 673,435 |
| נפת לי | 澧县 | לי-יאנג  (澧阳镇) | 721,927 | 2,070 | 348.8 | 826,655 | 824,902 |
| נפת לינלי | 临澧县 | אנפו  (安福镇) | 373,043 | 1,205 | 309.6 | 400,839 | 411,971 |
| נפת אנשיאנג | 安乡县 | שנליו  (深柳镇) | 427,412 | 1,101 | 388.2 | 525,844 | 543,602 |
| נפת האנשואו | 汉寿县 | לונגיאנג  (龙阳镇) | 706,249 | 2,093 | 337.4 | 800,019 | 764,213 |
| נפת טאויואן | 桃源县 | ג'אנגג'יאנג  (漳江镇) | 809,220 | 4,428 | 182.8 | 853,662 | 932,771 |
הערות שוליים

↑  China: Húnán (Prefectures, Cities, Districts and Counties) - Population Statistics, Charts and Map, www.citypopulation.de
↑  "Changde Poem Wall". China Daily. 2004-06-08. נבדק ב-12 בדצמבר 2013. {{cite web}}:  (עזרה)
| --- | --- |
בקרת זהויות :  GND: 4484773-7  MusicBrainz: 5b00cefc-a5fc-4de3-a831-74a64282d398  VIAF: 246949754   WorldCat (עם VIAF): 246949754
פרידריך הראשון, רוזן פפאלץ-זימרן

פרידריך הראשון, רוזן פפאלץ-זימרן (גרמנית: Friedrich I. von Pfalz-Simmern; ‏19 בנובמבר 1417 - 29 בנובמבר 1480) היה רוזן פפאלץ-זימרן בין השנים 1453–1480.
ביוגרפיה

פרידריך נולד ב-19 בנובמבר 1417, לשטפן, רוזן פפאלץ-זימרן-צווייבריקן ואנה מוולדנץ, רוזנת פפאלץ-זימרן-צווייבריקן, בתם של פרידריך השלישי, רוזן ולדנץ ומרגרטה מנסאו-זארבריקן.
בשנת 1444 מת סבו פרידריך השלישי, רוזן ולדנץ, ואביו שטפן ירש ממנו את רוזנות שפונהיים ואת רוזנות ולדנץ. באותה שנה חילק שטפן את נחלותיו לבניו, על אף שהמשיך לשלוט בהם באופן רשמי: פרידריך קיבל את רוזנות פפאלץ-זימרן ואת רוזנות שפונהיים, ואילו לודוויג קיבל את רוזנות פפאלץ-צווייבריקן ואת רוזנות ולדנץ. בשנת 1453 פרש שטפן מניהול הרוזנויות, ופרידריך ואחיו החלו לשלוט לבד בנחלותיהם. פרידריך טיפח את נחלותיו, ואף הקים את טירת זימרן.
ב-29 בנובמבר 1480 מת פרידריך, ובנו יוהאן הראשון, רוזן פפאלץ-זימרן עלה לשלטון במקומו.
משפחתו

ב-6 באוגוסט 1454 התחתן פרידריך עם מרגרט מחלרה, בתם של אדולף, דוכס חלרה וקתרינה מקלווה, ממנה נולדו לו 10 ילדים:
קתרינה מפפאלץ-זימרן (1455–1522)
שטפן מפפאלץ-זימרן (1457–1489)
וילהלם מפפאלץ-זימרן (1458)
יוהאן הראשון, רוזן פפאלץ-זימרן (1459–1509)
פרידריך מפפאלץ-זימרן (1460–1518)
רופרכט מפפאלץ-זימרן (1461–1507)
אנה מפפאלץ-זימרן (1465–1517)
מרגרטה מפפאלץ-זימרן (1466–1506)
הלנה מפפאלץ-זימרן (1467–1555)
וילהלם מפפאלץ-זימרן (1468–1481)
צורה צבע וצליל

צורה צבע וצליל היא שיטה להוראת קריאה עברית המלמדת היכרות, הצגת וזיהוי האותיות וסימני הניקוד העבריים, תוך שימוש בעזרי זיכרון - צבע וצורה, המשולבים עם סימני הניקוד. השיטה מסתמכת על שילוב הפן האורתוגרפי (האותיות וסימני הניקוד) והשמיעתי-פונולוגי עם הפן החזותי של הצורות והצבעים, מתוך הנחה שהם מוכרים ללומד באופן אינטואיטיבי. עם התקדמות התלמיד, מוסרים עזרי הזיכרון בהדרגה עד לפיתוח יכולת קריאה שוטפת של האותיות וסימני הניקוד בלבד.
דוגמאות לסימון בשיטת 'צורה צבע וצליל'
עקרונות השיטה

השיטה פותחה על ידי יצחק תורג'מן כמענה לקושי שיוצרים סימני הניקוד המקובלים על הקורא המדבר עברית בת זמננו. הניקוד הטברני, שהוא המקובל כיום בקרב דוברי עברית בארץ ובעולם, מכיל 12 סימני ניקוד שונים, בעוד בעברית המודרנית ישנה הבחנה בין חמש תנועות בלבד. פער זה מקשה על לימוד הקריאה בקרב ילדים בישראל.
שיטת 'צורה צבע וצליל' מבקשת להתמודד עם קושי זה על ידי הוספת עזרי זיכרון לטקסט המנוקד. לצורך כך נבחרו חמישה צמדים של צורה וצבע, והוצמדו לחמש התנועות הקיימות בהגיית העברית המודרנית, בהתאמה של צורה=צבע=צליל. ריכוז קבוצות הניקוד הבסיסיות לחמש צורות צבעוניות בלבד, מקל את המלאכה, ולימוד הקריאה הבסיסי. ההנחה היא שאין צורך ללמד את זיהוי הצורות והצבעים, אלא הם ידועים לכל.
האפשרות לזהות את סימן הניקוד על ידי עזרים חושיים שונים מאפשרת לילד לבחור אינטואיטיבית (במודע או שלא במודע) בצורה או בצבע כקוד עזר אסוציאטיבי לזיהוי סימני הניקוד
הצורות והצבעים המשמשים בשיטה:
ריבוע אדום עבור התנועה a - קמץ, פתח וחטף פתח.
עיגול כחול עבור התנועה i - חיריק.
משולש סגול עבור התנועה e - צירה, סגול ושוא (לשווא הנח נוספת מסגרת אפורה).
אליפסה כתומה עבור התנועה o - חולם.
מעוין ירוק עבור התנועה u - שורוק וקובוץ.
בהוראת הקריאה בשיטת 'צורה צבע וצליל', מציגים לתלמיד את האות וסימן הניקוד כאשר הם מונחים בתוך הצורה הצבעונית, והוגים יחד איתו את הצירוף המתקבל. הצורה והצבע מסייעים בשינון וזיהוי הצירופים, ובכך מקלים על פענוח הטקסט והניקוד. לאחר שינון ומעבר על מגוון דוגמאות, התלמיד מצליח לקלוט באופן אינטואיטיבי את משמעותם של סימני הניקוד השונים, ואז אפשר להשמיט בהדרגה את עזרי הזיכרון, עד להגעה ליכולת קריאה שוטפת.
יתרונות הגישה

שימוש בכלים ידידותיים, המוכרים אינטואיטיבית לילדים
פחות עומס על הזיכרון - צמצום של מעל ל־15 סימני הניקוד לחמש צורות צבעוניות בלבד.
לימוד תוך חוויית משחק, המשרה ביטחון
ראו גם

מודעות פונולוגית
גישות להוראת קריאה
שיטת ליט"ף
הגישה הסינתטית פונטית ללימוד קריאה